Maragha-observatoriet

Maragha-observatoriet (persisk:رصدخانه مراغه) er et tidligere astronomisk observatorium etablert i 1259 av Nasir al-Din al-Tusi, en iransk vitenskapsmann og astronom. Observatoriet ligger vest for Maragheh, i provinsen Øst-Aserbajdsjan, Iran. I dag består observatoriet av ruiner. Deler av utstyret som ble brukt er bevart i Dresden, Tyskland. For å beskytte ruinene mot ytterligere ødeleggelser har myndighetene i Iran bygget en kuppel over ruinene.